Eleanor Farjeon

Eleanor Farjeon (1881–1965) var en engelsk barnebokforfatter, journalist, skribent og salmedikter.Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5 Hun mottok den internasjonale barnebokprisen H.C. Andersen-prisen i 1956, som den første mottageren.

Ettertiden husker henne best for salmen «Morning has broken», som fikk sin største utbredelse i Cat Stevens' versjon, og som finnes som  «Nå er det morgen» i salmebøkene Salmer 1997 og Norsk salmebok 2013. 

Av hennes bøker finnes på norsk bare Anna-Maria og påfuglen og andre eventyr og fortellinger (Damm, 1957). Boka, som utkom på engelsk i 1955 med tittelen The Little Bookroom er en samling av 27 tidligere utgitte fortellinger, publisert fra 1920- til 1950-årene. De fleste av fortellingene er kunsteventyr i tradisjonen etter H.C. Andersen og britisk folklore og alve-eventyr. De fire lengste fortellingene i samlingen er «The King's Daughter Cries for the Moon», «The Clumber Pup», «Leaving Paradise» og «And I Dance Mine Own Child». Samlingen var illustrert av Edward Ardizzone, og mottok Carnegie Medal in Literature for i carnegiegreenaway.org.uk Eleanor Farjeon .

Det omfattende forfatterskapet omfatter ellers blant annet barneteater, historiske faktabøker og hovedverket Martin Pippin in the Apple Orchard (1921) og oppfølgeren Martin Pippin in the Daisy Field (1937). 

Hun var datter av forfatteren B.L. Farjeon, søster av komponisten Harry Farjeon og forfatterne Joseph Jefferson Farjeon og Herbert Farjeon.

Prisen Eleanor Farjeon Award utdeles årlig siden 1966, støttet av The Eleanor Farjeon Trust. 

 Referanser 

 Eksterne lenker 




Kategori:Britiske salmediktere
Kategori:Engelske barnebokforfattere
Kategori:Personer fra London
Kategori:Carnegie Medal in Literature